ΓΡΑΠΤΗ ΕΡΩΤΗΣΗ E-0804/03

υποβολή: Giovanni Pittella (PSE) προς την Επιτροπή

(17 Μαρτίου 2003)

Θέμα: Ολοκληρωμένα Περιφερειακά Προγράμματα (P.I.T) Καλαβρίας

Δεδομένου ότι η περιφέρεια της Καλαβρίας, όπως και άλλες περιφέρειες της Νότιας Ιταλίας, δημιούργησε στο πλαίσιο του προγραμματισμού 2000-2006 ένα εργαλείο περιφερειακού προγραμματισμού, τα Ολοκληρωμένα Περιφερειακά Προγράμματα (P.I.T)·

Το εν λόγω εργαλείο έτυχε χρηματοδότησης από το Συμπληρωματικό Προγραμματισμό· προχώρησε με μεγάλη καθυστέρηση στην κοινοποίηση των κατευθυντήριων γραμμώνλοποίησης· τροποποίησε, στο πλαίσιο των εν λόγω κατευθυντήριων γραμμών, τις διατάξεις του Συμπληρωματικού Προγραμματισμού προκαλώντας σημαντικές επιπρόσθετες δυσχέρειες στους αρμόδιους για τα Ολοκληρωμένα Περιφερειακά Προγράμματα θεσμικούς φορείς·

Κατ' αυτόν τον τρόπο διαψεύδονται οι μεγάλες προσδοκίες που δημιουργήθηκαν με τον Ολοκληρωμένο Περιφερειακό Προγραμματισμό, ο οποίος απειλείται με αναστολή της χρηματοδότησης· Δεδομένων όλων των παραπάνω, ποιές πρωτοβουλίες σκοπεύει να αναλάβει η Ευρωπαϊκή Επιτροπή προκειμένου να διαλευκάνει αυτήν τηνπόθεση και να αποτρέψει την ενδεχόμενη απώλεια της χρηματοδότησης και την αποτυχία των Ολοκληρωμένων Περιφερειακών Προγραμμάτων της Καλαβρίας·

Απάντηση του κ. Barnier εξ ονόματος της Επιτροπής

(22 Απριλίου 2003)

Σύμφωνα με την ισχύουσα νομοθεσία, η Επιτροπή διασφαλίζει την συνεχή παρακολούθηση της προόδου των παρεμβάσεων καιπενθυμίζει τακτικά στα κράτη μέλη τη σημασία ενός ικανοποιητικού ρυθμού στην εφαρμογή των παρεμβάσεων καθώς και τις δημοσιονομικές συνέπειες που προκύπτουν από την μη τήρησή του.

Στο πλαίσιο αυτό, σύμφωνα με όσα έχουν ήδη αναφερθεί στην απάντηση της Επιτροπής στη γραπτή ερώτηση αριθ. E-3891/02 του Αξιότιμου Μέλους του Κοινοβουλίου(1), η Επιτροπή αποφάσισε, σε συνεργασία με τις εθνικές αρχές, να πραγματοποιήσει συγκεκριμένη δραστηριότητα παρακολούθησης και εποπτείας του επιχειρησιακού περιφερειακού προγράμματος της Καλαβρίας για να προσδιορίσει τα προβλήματα που συνδέονται με την εφαρμογή των σχετικών μέτρων.

Η δράση αυτή επέτρεψε τον προσδιορισμό των προβλημάτων που εμπόδιζαν τη συνέχιση των δραστηριοτήτων και την εξεύρεση των καταλληλότερων λύσεων προκειμένου να ξαναρχίσουν οι επιχειρησιακές διαδικασίες για την εφαρμογή των μέτρων του προγράμματος.

Όσον αφορά τα ολοκληρωμένα περιφερειακά προγράμματα (ΟΠΠ) η Επιτροπή προσδιόρισε δύο βασικούς λόγους καθυστέρησης, δηλαδή: τη διαχείριση μίας νέας και καινοτόμας διαδικασίας εφαρμογής των εν λόγω δράσεων και την πολυπλοκότητα των διαδικασιών που χρησιμοποιούνται στην περιοχή.

Για να καταστεί δυνατή η παροχή ενίσχυσης στην περιφέρεια της Καλαβρίας για τη διαχείριση της διαδικασίας, η επιτροπή παρακολούθησης του κοινοτικού πλαισίου στήριξης για την Ιταλία στόχος 1 αποφάσισε, στις 11 Μαρτίου 2003, να οργανώσει εταιρικές συναντήσεις για τα ολοκληρωμένα προγράμματα και να ενισχύσει τις συστημικές δράσεις και την τεχνική βοήθεια για την εφαρμογή των ΟΠΠ.

Για την απλοποίηση των διαδικασιών, η επιτροπή διαχείρισης του προγράμματος κατάρτισε νέες κατευθυντήριες γραμμές που περιλαμβάνουν τον κατάλογο και την χαρτογράφηση των ΟΠΠ, τις διαθέσιμες χρηματοδοτικές πηγές, την εδαφική κατανομή των πόρων, τη σύνθεση των οργανισμών διαχείρισης, τους φακέλους τωνλικών και μηλικώνποδομών και τις ενισχύσεις που προορίζονται στον ολοκληρωμένο εδαφικό προγραμματισμό καθώς και τις διαδικασίες πρόσβασης στους πόρους του Ευρωπαϊκού Κοινωνικού Ταμείου.

(1) ΕΕ C 161 E της 10.7.2003, σελ. 162.